laion/Wikipedia-Exotic huggingface dataset:
John Hancock

John Hancock (23. jaanuar 1737 – 8. oktoober 1793) oli ameerika kaupmees ja poliitik. Ta oli Massachusettsi esimene kuberner ja teise Kontinentaalkongressi president. Hancock kirjutas esimesena alla Ameerika Ühendriikide Iseseisvusdeklaratsioonile. John Hancocki järgi on nimetatud hulgaliselt tänavaid ja hooneid, muu hulgas John Hancock Center Chicagos ja John Hancock Tower Bostonis.
Orcadas

Orcadas on Argentina polaarjaam Antarktises. See asub Lõuna-Orkney saarte koosseisu kuuluval Laurie saarel. Jaam asub 4 m merepinnast kõrgemal ja rannajoonest 170 m kaugusel. Lähim sadam on Ushuaia, mis asub 1502 km kaugusel. Polaarjaamas on 11 hoonet ning seal tegeldakse glatsioloogiliste, seismoloogiliste ja meteoroloogiliste uuringutega. Orcadase polaarjaama geograafilised koordinaadid on 60°44′S 44°44′W.
John Hancock Center

John Hancock Center on 344 m kõrgune sajakorruseline pilvelõhkuja Chicagos. Hoone aadress on 875 North Michigan Avenue, 175 East Delaware Place. Hoone valmis aastatel 1965–1969. Valmimise ajal oli see USA kõrgeim hoone väljaspool New Yorki. Seda oli ta kolm aastat, kuni 1972 valmis Chicagos Aon Center. Selle kõrgus on maapinnast ülemise korruseni 329 m, katuseni 344 m ja katusele paigaldatud antennide tipuni 457 m. Aon Center on John Hancock Buildingust kõrgem, ehkki sel on korruseid vähem, ainult 92. Praegu on John Hancock Building USA kõrguselt kuues hoone. Sellest kõrgemad on Willis Tower, Empire State Building, Bank of America Tower, Trump Tower Chicago ja Aon Center. Kui kõrgust arvestada katuseantennide kõrgeima tipuni, on see maailma kõrguselt viies hoone: sellest kõrgemad on Burj Khalifa, Willis Tower, Shanghai World Financial Center ja Taipei 101. Materjalina on kasutatud klaasi ja terast. Hoones on elu- ja bürooruumid. 95. korrusel asub restoran ja 94. korrusel vaateplatvorm. 44. korrusel asub Ameerika maapinnast kõrgeimal asuv siseujula. Liftiga saab sõita maapinnalt 95. korrusele, kusjuures lift suudab arendada kiirust kuni 33 km/h. Kasulikku pinda on 260 126 m². Hoones on seitsesada korterit. Üksnes Chicago Trump Toweris ja Burj Khalifas leidub maapinnast veel kõrgemal asuvaid kortereid. Iga aasta veebruari viimasel pühapäeval korraldatakse trepijooks John Hancock Centeri välisuksest Michigan Avenuel hoone 95. korrusele. 2008. aastal püstitati rekordiks 9 minutit ja 38 sekundit. Vaateplatvormi koduleht
Ornette Coleman

Randolph Denard Ornette Coleman (9. märts 1930 Fort Worth, Texas – 11. juuni 2015 New York) oli USA džäss-saksofonist, -viiulimängija, -trompetimängija ja -helilooja. Ta oli üks free jazz'i eestvedajaid. Tema muusika on väga klastrirohke ja kiire. Tema album "Sound Grammar" tunnistati 2007. aastal Pulitzeri preemia vääriliseks. Tema debüütalbum "Something Else!!!!" ilmus aastal 1958. 1997 – valiti Ameerika Kunstide ja Kirjanduse Akadeemia liikmeks "At the Golden Circle Stockholm" "Change of the Century" "Dancing in Your Head" "Free Jazz: A Collective Improvisation" "In All Languages" "Skies of America" "Something Else!!!!" "Song X" "Sound Grammar" "The Shape of Jazz to Come" "This is Our Music" "Town Hall" Ametlik koduleht
Busted

Busted oli Inglismaa ansambel koosseisuga James Bourne (rütmikitarr; sündinud 13. septembril 1983), Charlie Simpson (kitarr, kohati trummid; sündinud 7. juunil 1985) ja Matt Willis (end. Matt Jay; bass; sündinud 8. mail 1983). Ansambel loodi 2001. aastal, laiali mindi 14. jaanuaril 2005. aastal. Mõnes riigis tunti neid ka nime Bust all. Teleseeria "America or Busted" rääkis ansambli katsest Ameerika Ühendriikides läbi lüüa. Saade oli esimest korda eetris MTV UK's ja Iirimaal 2004. aasta novembris. Pärast Ameerika Ühendriikide tuuri läbikukkumist hakkasid levima kuulujutud, et bänd on lahkumineku äärel. Simpson andis teada, et liitus Fightstariga (hardcore bänd, mille muusika erineb vägagi Bustedi omast) ning otsustas Bustedist lahkuda, et teisele bändile keskenduda. Lõplikult läks Busted laiali 14. jaanuaril 2005. Bourne hakkas muusikat tegema oma teise bändi, Son Of Dorkiga. Willis ehitas samuti üles soolokarjääri (6.mail 2006. aastal ilmus ta esimene singel "Up All Night"). Räägitakse, et Bourne ja Willis on siiani head sõbrad, kuid Simpsoniga suheldakse harva. Willise järgmine singel, "Hey Kid" sai filmi "John Tucker Must Die" ("John Tucker peab surema"; 2006) ametlikuks soundtrack'iks. Mõni päev pärast Willise kuulutamist "I'm A Celebrity, Get Me Out If Here" võitjaks ilmus mehe kolmas soolosingel "Don't Let It Go To Waste". "Don't Let It Go To Waste" on ka Willise debüütplaadi nimi. Matt Willise neljandat singlit "Crash" võib kuulda filmis "Mr. Bean's Holiday". (koos Suurbritannia edetabeli tulemustega) "Busted"(2002)- #2 "A Present For Everyone"(2003)- #2 "Busted Live: A Ticket For Everyone"(2004)- #11 "Busted(US)"(2004) "What I Go to School For" (2002) – #3 Suurbritannia, #22 AUS, #32 Austria, #34 Saksamaa, #20 Iirimaa, #40 USA Airplay "Year 3000" (2003) – #2 Suurbritannia, #15 Austria, #5 Belgia, #21 Saksamaa, #9 Holland, #9 Tai, #2 Iirimaa, #19 Norra, #10 Taani, #43 Austraalia "You Said No" (2003) – #1 Suurbritannia, #38 Saksamaa, #27 Holland, #3 Iirimaa, #15 Taani "Sleeping with the Light On" (2003) – #3 Suurbritannia, #4 Iirimaa "Crashed the Wedding" (2003) – #1 Suurbritannia, #28 Holland, #3 Iirimaa, #14 Jaapan, #6 Hispaania, #3 Taani "Who's David?" (2004) – #1 Suurbritannia, #9 Iirimaa "Air Hostess" (2004) – #2 Suurbritannia, #12 Iirimaa "Thunderbirds Are Go"/"3am" (2004) – #1 Suurbritannia, #6 Iirimaa, #1 Jaapan "She Wants to Be Me" (2004) Kõlbmatu (Limited Edition 3" Single)
Brenda Song

Brenda Song (sündinud 27. märtsil 1988 Californias) on Tai päritolu USA filminäitleja ja poplaulja. Tal on taekwondos must vöö. Tuntuks sai ta Disney Channeli originaalsarjas "The Suite Life of Zack & Cody", seejärel jätkus ta karjäär filmimaailmas. Ta olnud edukas ka poplauljana[viide?]. Tema singlid on tõusnud esikohtadele[viide?] paljude riikide muusikaedetabelites[viide?] ning tema albumidki[viide?] on Billboardi edetabelis kõrgetel kohtadel olnud[viide?]. Moua, Wameng (22. september 2005). "Bonafide Star: Brenda Song". Hmong Today. St. Paul, Minnesota: Hmong Today LLC. Originaali arhiivikoopia seisuga 4.05.2006. Vaadatud 4.05.2006. Wu, Stephanie (30. oktoober 2008). "The Sweet Life of Brenda Song". mochimag.com. Originaali arhiivikoopia seisuga 6.02.2009. Vaadatud 23.12.2008. Brenda Song ametlik koduleht (inglise keeles)
Gorni Bogrov

Gorni Bogrov (bulgaaria Горни Богров) on küla Bulgaaria pealinna Sofia lähedal Sofia-gradi Kremikovtsi rajoonis. Elanikke oli 2005. aastal 1200, 2010. aastal 1240. Gorni Bogrovis on sündinud kergejõustiklane Jordanka Donkova. https://www.grao.bg/tna/t41nm-15-03-2024_2.txt
UEFA karikavõitjate karikas

UEFA karikavõitjate karikas UEFA Cup Winners' Cup (kasutati ka European Cup Winners' Cup) oli auhind, mille pärast UEFA korraldas rahvusvahelise jalgpalli karikavõistluse Euroopa rahvuslike karikavõistluste võitjatele. Esimest korda võisteldi karikavõitjate karikale 1960–1961. aasta hooajal ja viimast korda 1999. aastal, mille järel see ühendati UEFA Cup-iga UEFA karikavõitjate karika ja Euroopa karika võitja kohtusid omavahel Euroopa superkarika võidu nimel. Mitmeaastane omanik UEFA karikavõitjate karikas on S.S. Lazio, kes võitis viimase väljaanne 1999.
Lee Evans

Lee Evans on mitme tuntud inimese nimi: Lee Evans on USA jooksja Lee Evans on briti koomik Lee Evans on Walesi jalgpallur
Autentsus

Autentsus tähendab ehtsust, algallikal põhinevust. autentimine
Autobiograafia

Autobiograafia on isiku elulookirjeldus, mille on kirja pannud see isik ise. Biograafia Curriculum vitae Memuaarid
Biograafia

Biograafia ehk elulugu on isiku elus toimunud tegevuste ja sündmuste kirjeldamine. Tavaliselt on see avaldatud raamatu või essee kujul või mõnes teises vormis, näiteks filmina või näidendina. Biograafia on rohkem kui nimekiri neutraalsetest faktidest (sünd, haridus, töö, suhted, surm jne) – see kujutab ka portreteeritava kogemusi nendest sündmustest. Erinevalt profiilist ja curriculum vitae'st jutustab biograafia inimese lugu, peatudes mitmetel tema elu tahkudel, sisaldades tihti ka intiimseid üksikasju ja iseloomu analüüsi. "Elulugu on minavormis kronoloogiline jutustus inimese enda elust, milles räägitakse sündmustest võimalikult tõetruult ja ilustamata. 'Parim' elulugu oleks see, mis esitab tegelikkust kõige tõelähedasemalt, jutustab vahetult sellest, mida on tõepoolest kogetud, ilma kirjanduslike, psühholoogiliste, sotsioloogiliste ja muude meelisklusteta". – Rutt Hinrikuse eessõna "Eesti rahva elulood" 1. köide Teos on biograafiline siis, kui see hõlmab kogu käsitletava inimese elu. Biograafilised teosed ei ole tavaliselt ilukirjanduslikud, kuid ilukirjanduslikke võtteid võib portreteeritava elu kirjeldamisel kasutada. Autobiograafiaks nimetatakse biograafiat, mis pärineb asjaosaliselt endalt. Elulugude koostajat (kuid ka muul moel jäädvustajat ) nimetatakse biograafiks. Biograafiad Autobiograafiad Elulugude koostajad koostaja Rutt Hinrikus (2000). Eesti rahva elulood I. Tänapäev. Lk eessõna. "Biograaf". ÕS 2018.[alaline kõdulink] Inimeste elulood on kirjandusliku ehitusmaterjali ammendamatu karjäär / Alvar Loog, Postimees 11. mai 2018 Rutt Hinrikus, Tiina Kirss "Elust elulooks. Kuidas kirjutada elulugu – näiteid ja näpunäiteid" (kirjastus Tänapäev, 2010)
Biopsia

Biopsia (ladina keeles biopsia) on elusorganismist kas rakumaterjali või koetükikese võtmine ja võetud materjali mikroskoopiline uurimine. Meditsiinis peetakse biopsia all silmas patsiendilt või haigelt koeproovi võtmist mikroskoopiliseks uurimiseks näiteks haiguse väljaselgitamise eesmärgil. Biopsia on organismi terviklikkuse teadlik rikkumine, millega võivad kaasneda mitmed soovimatud kõrvaltoimed, seetõttu peetakse vajalikuks kaaluda, kas saadav kasu ületab tehtavat kahju. aspiratsioonibiopsia ekstsisioonbiopsia endoskoopiline biopsia haribiopsia intsisioonbiopsia kiilbiopsia nõelbiopsia peennõelbiopsia puurbiopsia vedelbiopsia "Meditsiinisõnastik", 97:2004. Ingrid Mesila, Kõhunäärme ja maksa haigused, veebiversioon (vaadatud 22.10.2014)
Bios

Bios ehk eluriik on kõik Maal elavad elusorganismid kokku.
Biotoop

Biotoop (< kreeka bios 'elu' + topos 'paik') on ühetaoliste keskkonnatingimustega asustusala, kus elavad seal kohastunud loomad ja taimed. Mõnikord eristatakse biotoobi piires väiksemaid, mõne keskkonnateguri poolest eripäraseid osapaiku ehk merotoope. Üldiselt võttes võib biotoop tähendada ala, kus elavad organismid. Biotoop on põhimõtteliselt sünonüümne mõistega "habitaat". Vahe on vaid selles, et habitaadiga seostatakse peamiselt mingi asustusala liike ja populatsioone, biotoobiga aga biotsönoosi. Üheks Eesti biotoobiks võib lugeda näiteks lehtpuumetsa. Maailma suurimad biotoobid on ookeanid ja mered. elupaik (habitaat) kasvukoht biotsönoos merotoop Ökoloogialeksikon. (1992). Koost. Masing, V. Tallinn: Eesti Entsüklopeediakirjastus .
HTML5

HTML5 on ülemaailmse veebi tuumikkeele HTML viies põhiredaktsioon. XML-kujul väljendatava HTML5 nimetus on XHTML 5.[viide?] HTML5 teerajaja on alates 2004. aastast olnud WHATWG, mis on koostöö põhiliste veebibrauserite avaldajate vahel, kust Microsoft on märkimisväärselt välja jäänud. HTML5 võttis 2007. aastal töö alguspunktina omaks uus W3C töörühm. HTML5 varasem nimi oli Web Applications 1.0. HTML5 pakub võrreldes eelkäijaga arvukalt uusi elemente ("märgendeid") ja atribuute, mis iseloomustavad tänapäeva veebilehtede tüüpilist kasutust. Mõni uus on olemuselt sarnane <div>...</div> ja <span>...</span> märgenditega, kuid mõni, näiteks <nav>...</nav> (veebilehe navigeerimisala) ja <footer>...</footer> (jalus) omavad paigutamise tähendust veebilehel. Selliste märgendite eesmärk on hõlbustada otsimootori indekseerimist ja veebilehtede kuvamist väikse ekraaniga seadmetes. Muud elemendid lisavad standardiseeritud liidese abil uusi võimalusi, näiteks <audio>...</audio> ja <video>...</video> elemendid. Välja on jäetud näiteks puhtalt esitluseks kasutatavad elemendid <center>...</center> ja <font>...</font>, mille otstarvet saab kaskaadlaadistikuga saavutada. Siin on põgus loend erinevustest ja mõningad spetsiifilisemad näited: Uued sõelumisreeglid paindlikumaks sõelumiseks ja ühilduvuseks. Uued elemendid – section, video, progress, nav, meter, time, aside, canvas Uued input atribuudid – time, email, url Uued atribuudid – ping, charset, async Globaalsed atribuudid (saab rakendada igal elemendil) – id, tabindex, repeat Välja jäetud elemendid – center, font, strike HTML5 brauser peaks olema väärate sõnede töötlemisel paindlik. See vastandub XHTML-ile, kus veebibrauser peab kasvõi ühe väära märgi või puuduva sulgeva märgise puhul lehe kuvamisest keelduma. HTML5 on kujundatud nii, et vanemad HTML 4 brauserid võivad ohutult uusi HTML5 konstruktsioone eirata. Erinevalt HTML 4-st kirjeldab HTML5 spetsifikatsioon täpselt, kuidas brauser peaks vääraid sõnesid töötlema. Dan Connolly. results of HTML 5 text, editor, name questions. W3C public-html arhiiv. 9 mai 2007. HTML5 tööversioon WHATWG lehel. HTML5 tööversioon W3C lehel.
Antarktika leping

Antarktika leping on rahvusvaheline leping, mis määratleb Antarktika staatuse ning seal lubatud ja keelatud tegevused, samuti selle lepingu täitmist jälgiv organisatsioon, mille liikmeteks on lepingu ratifitseerinud riigid. Antarktika lepingu sõlmisid 1959. aastal Washingtonis 12 riigi – Argentina, Austraalia, Belgia, Tšiili, Prantsusmaa, Jaapani, Uus-Meremaa, Norra, Lõuna-Aafrika Vabariigi, Nõukogude Liidu, Suurbritannia ja Ameerika Ühendriikide – esindajad. Selle lepinguga külmutati tähtajatult kõik territoriaalsed nõudmised ning 60. lõunalaiusest lõunasse jääv maismaa ja šelfiliustikud kuulutati rahvusvahelise teadusliku koostöö objektiks. Antarktika lepingu järgi on keelatud Antarktises igasugune sõjaline tegevus. Antarktika leping oli esimene külma sõja aegne relvastuse kontrolli leping. Antarktika lepingul on 2016. aasta seisuga 53 liikmesmaad. Liikmed on kahesugused: 29 neist on hääleõiguslikud ja ülejäänud vaatlejaliikmed. Kõik lepingu asutajaliikmed on hääleõiguslikud. Antarktika lepingu sekretariaat asub alates 2004. aastast Buenos Aireses. Eesti liitus Antarktika lepinguga 45. riigina 17. mail 2001. Eesti on Antarktika lepingu vaatlejaliige. Aja jooksul on Antarktika lepingule sõlmitud 5 lisaprotokolli. Vanim neist on 2. juunil 1964 sõlmitud Kokkulepitud Meetmed Antarktika Loomastiku ja Taimestiku Kaitseks, mis jõustus 1. novembril 1982. 11. veebruaril 1972 sõlmiti Londonis Antarktika Hüljeste Kaitse Konventsioon, mis jõustus 11. märtsil 1978. Selle on ratifitseerinud 18 liikmesmaad. Uus-Meremaa andis sellele küll allkirja, aga pole seda tänapäevani ratifitseerinud. 1. augustil 1980 avati allakirjutamiseks Antarktika Mereliste Elusressursside Kaitse Konventsioon, mis jõustus 7. aprillil 1982. Selle konventsiooni eesmärk on säilitada lõunamandrit ümbritsevate merealade unikaalne looduslik tasakaal ja puhtus. 2. juunil 1988 sõlmiti Wellingtonis Antarktika Maavarade Kaevandamise Reguleerimise Konventsioon. 19 riiki kirjutas selle alla, aga ükski ei ratifitseerinud seda ja seetõttu ei hakanud see konventsioon kehtima. Tänapäeval puudub selle protokolli ratifitseerimiseks ka vajadus, sest selle asendas järgmine protokoll. 4. oktoobril 1991 lisandus lepingule Madridis sõlmitud Keskkonnakaitse protokoll, mis jõustus 14. jaanuaril 1998. See kehtestas selles maailmajaos üliranged keskkonnakaitse reeglid. Keskkonnakaitse protokoll keelab Antarktikas igasuguse maavarade kaevandamise, välja arvatud teaduslikuks otstarbeks. Antarktika lepingu süsteem saidil Eesti ja Antarktika Antarktika leping pdf-vormingus
Football League First Division

1. liiga (inglise keeles Football League First Division) oli aastail 1889–1992 Inglismaa jalgpalli kõrgem liiga ja 1993. aastal pärast FA Premier League'i loomist Inglismaa teine kõrgema tasemega liiga. 1. liiga nime kasutati viimast korda hooajal 2003–2004, misjärel sai liiga nimeksFootball League Championship. 1993 Newcastle United 1994 Crystal Palace 1995 Middlesbrough 1996 Sunderland 1997 Bolton Wanderers 1998 Nottingham Forest 1999 Sunderland 2000 Charlton Athletic 2001 Fulham 2002 Manchester City 2003 Portsmouth 2004 Norwich City Premier League Football League Championship
Dick Fosbury

Richard Douglas Fosbury (6. märts 1947 Portland, Oregon – 12. märts 2023 Salt Lake City, Utah) oli USA kergejõustiklane (kõrgushüppaja), elukutselt insener. Fosbury leiutas floppstiili, milles hüppaja läheneb latile seljaga. Flopp võimaldab ületada latti nii, et keha raskuskese ei tõusegi lati kõrgusele. Sellepärast hüppavad kõik tänapäeva tippkõrgushüppajad floppi. Viimane, kes võitis olümpiamängudel kõrgushüppe rullstiili kasutades, oli Jüri Tarmak 1972. aastal. Fosbury hakkas oma stiili kallal töötama 16-aastaselt, sest ta pidas muid tollaseid hüppestiile liiga keeruliseks. 1968. aastal võitis ta oma uut stiili kasutades USA üliõpilasmeistrivõistlused, olümpiamängude katsevõistlused ja 1968. aasta suveolümpiamängud Méxicos olümpiarekordiga 2.24.
Football League Championship

Inglismaa jalgpalli esiliiga (inglise keeles The Football League Championship, sponsori järgi Sky Bet Championship) on Inglismaa jalgpalli tugevuselt teine liiga Premier League järel ja The Football League'i kõrgema tasemega liiga. Liiga praegune nimi võeti kasutusele 2004.–2005. aasta hooajal. Varem kandis liiga nime Football League First Division. Championship on rikkaim jalgpalliliiga maailmas, kes ei kuulu kõrgemasse liigasse ja üks rikkamaid jalgpalliliigasid Euroopas. Liigas mängib 24 meeskonda, kes igaüks kohtub vastasega kaks korda, korra kodus ja korra võõrsil. Nii mängib iga meeskond liigas ühel hooajal 46 mängu. Võidu eest saab 3 punkti, viik annab ühe ja kaotus null punkti. Hooaja lõpus liigas kaks enim punkte kogunud võistkonda tõuseb FA Premier League ja kohtadele 3.–6. jäänud meeskonnad selgitavad veel omavahel ühe edasi jõudva meeskonna. Kolm viimast meeskonda langevad Football League One'i. Tarmo Kink – Middlesbrough 2010–12 Mart Poom – Sunderland, Watford 2004–05, 2007–09 Andrei Stepanov – Watford 2008–09 Sergei Zenjov – Blackpool 2014–15 "Cumulative revenue of Europe’s ‘big five’ leagues grew by 5% in 2012/13 to €9.8 billion". deloitte.com. Deloitte Touche Tohmatsu Limited. Vaadatud 3.8.2018 Ametlik koduleht
A Present for Everyone

"A Present for Everyone" on briti punk-popbändi Busted teine plaat, mis ilmus Suurbritannias 17. novembril 2003. See jõudis Suurbritannia albumite edetabelis Top 40 2. kohale. Plaadilt ilmusid ka singlid "Crashed The Wedding", "Who's David", "Air Hostess", "3AM" ja "She Wants To Be Me". "Air Hostess" – 3:57 "Crashed the Wedding" – 2:39 "Who's David" – 3:31 "She Wants to Be Me" – 3:23 "3AM" – 3:39 "Falling for You" – 3:01 "That Thing You Do" – 3:24 "Over Now" – 3:53 "Fake" – 3:25 "Meet You There" – 3:06 "Why" – 4:47 "Loner in Love" – 3:57 "Better Than This" – 3:55 "Can't Break Thru" – 4:13 "Nerdy" – 3:45
Jõhvi Põhikool

Jõhvi Põhikool on üldhariduskool Ida-Virumaal Jõhvi linnas. Kooli direktor on Liina Mihkelson. 1919. aasta 27. juulil kogunesid Jõhvi alevivalitsusse ümbruskonna valdade esindajad, et arutada keskkooli avamist Jõhvis. Kool registreeriti Jõhvi Reaalgümnaasiumi nime all. 20 000 marka kooli avamiseks andsid aga vallad. Kooli jaoks üüriti kaks suurt tuba Narva tänaval M. Nigoli eramajas. 20. septembril 1919 algaski õppetöö 33 õpilasega. Kooli juhatajaks sai August Möller. 1922. aasta kevadel lõpetas kooli esimene lend 12 noorega. Lõputunnistuse nr 1 sai Mihkel Usai, kes hiljem lõpetas Tartu Ülikooli matemaatika-loodusteaduskonna ning oli 20 aastat Tallinna Pedagoogilise Instituudi õppejõud ja kateedrijuhataja. 1919 – Jõhvi reaalgümnaasium 1923 – Viru maakonna ühisgümnaasium. Alustati uue koolimaja ehitust, mis valmis sama aasta sügiseks. Novembris algas õppetöö kümne humanitaar- ja reaalkallakuga klassikomplektiga. Kooli nimetati nüüd Viru maakonna Jõhvi Ühisgümnaasiumiks. 1931 – Jõhvi era-ühishumanitaargümnaasium, kuid oli sunnitud 1938. aastal rahapuudusel tegevuse lõpetama. 1938 – Jõhvi Keskkool 1944 – Jõhvi mittetäielik keskkool. Sügisel hävitas sõjatuli koolihoone ning õppetöö viidi Jõhvi algkooli hoonesse, kus ruumide puudusel töötati kolmes vahetuses. 1945 – Jõhvi Eesti Keskkool 1949 – Jõhvi 1. Keskkool 1953 – Jõhvi 7-klassiline Kool (Ahtme Keskkool) 1956 – Jõhvi 1. Keskkool 1961 – Kohtla-Järve 5. Keskkool 1967. aasta jaanuaris sai kool uue maja aadressil Gagarini 5 (praegune Hariduse tänav). Koolis oli 40 klassikomplekti, 1400 õpilast ja 55 õpetajat 1967 – A. Kesleri nimeline Kohtla-Järve Keskkool 1993. aastal alustas tööd kooli hoolekogu ja õpilasomavalitsus, rajati arvutiklass, loodi sõprussidemed Rootsi ja Saksamaa koolinoortega. Traditsiooniks muutusid kooli rahvatantsupeod. 1997. aastal nimetati Jõhvi 1. Keskkool ümber Jõhvi Gümnaasiumiks. 2015. aastal korraldati senine gümnaasium seoses riigigümnaasiumi (Jõhvi Gümnaasium) rajamisega ümber põhikooliks ja selle nimeks sai Jõhvi Põhikool. Õppeasutuse üldandmed: Jõhvi Põhikool. EHIS, vaadatud 2.05.2023. Kooli koduleht
Itaalia meistrivõistlused rahvusvahelises kabes

Itaalia meistrivõistlused rahvusvahelises kabes on rahvusvahelise kabe võistlus, kus selgitatakse Itaalia meister. (1) Turniiril jagasid esikohta Raoul Bubbi ja Walter Raimondi. Järelmatš pidi peetama 2007. aasta märtsis, kuid seda pole toimunud.
Lihula klooster

Lihula klooster oli keskaegne naisfrantsisklaste püha Clara nunnaordu ehk klarisside nunnaklooster Lihulas. See rajati arvatavasti aastatel 1275–1285. 1433 Elisabeth 1526 Elisabeth 1532 Margaretha Swarthoff Garel Püüa (27. oktoober 2007). "Arheoloogid leidsid Lihulast keskaegse nunnakloostri müürid". Lääne Elu. Originaali arhiivikoopia seisuga 28. veebruar 2008. Vaadatud 28.10.2007. Lihula klooster kultuurimälestiste riiklikus registris Inna Põltsam-Jürjo, Lihula isepäised nunnad. Erki Russow (Toim.). Läänemaa Muuseumi toimetised (lk 175−194). Haapsalu: SA Haapsalu ja Läänemaa muuseumid, 2015. ISBN 978-9949-9689-1-6,
Ristluslaev

Ristluslaev (ka kruiisilaev, kruisilaev või matkelaev) on reisilaev pikemateks reisideks. Tavaliselt nädalased, aga ka pikemad reisid sisaldavad enamjaolt meresõitu öösiti ning päevaks-kaheks peatusi linnades. Sellistel laevadel on pearõhk majutuse ja toitlustuse mugavusel, sageli ka luksuslikkusel ja meelelahutusel. Ristluslaevadega ei veeta liinireisijaid ega kaupa. Üks maailma suuremaid ristluslaevu on novembris 2022 valminud 5374 reisijakohaga ja 1735-liikmelise laevaperega Carnival Celebration. Tallinna Vanasadamat külastas koroonapandeemiaeelseil aastail keskeltläbi 300 kruiisilaeva aastas, pardal kokku ligikaudu 500 000 kruiisireisijat. Näiteks 2018. aastal tõid 348 laevakülastust Vanasadamasse ja Saaremaa sadamasse kokku 638 000 kruiisituristi, 2019. külastas neid sadamaid 660 000 kruiisireisijat. Seevastu 2020. aastal ei saabunud Tallinna ühtki kruiisilaeva. Esimene ristluslaev maailmas Prinzessin Victoria Luise ehitati 1900. aastal. Royal Caribbean International Cunard Line Carnival Cruise Lines Celebrity Cruises Princess Cruises Ristluslaevade loend Kruiisiturism Merekeele nõukoja soovitus 14. mail 2013 Terminibaas ESTERM "Meyer Turku Delivers Cruise Ship Carnival Celebration". MarineLink (inglise). 2. november 2022. Vaadatud 20. augustil 2023. Riddle, Holly (9. detsember 2022). "Carnival Celebration Cruise Ship: Overview and Things to Do". Cruise Hive (Ameerika inglise). Vaadatud 20. augustil 2023. Uudiseid. Meremees 2019, nr 1[alaline kõdulink] Uudiseid. Meremees 2020, nr 1 Madli Vitismann. Reisijaid vähem kui 10 miljonit. Meremees 2021, nr 1 Trond Arne Schistad, Helge Hermunbdsgård. DNV`s views on the cruise industry. News from DNV to the cuise industry 2012, nr 1 (inglise keeles) Madli Vitismann. Luksusristleja läheb merematkele. Sirp, 30. september 2016
Larry King

Larry King (sünninimi Lawrence Harvey Zeiger; 19. november 1933 New York – 23. jaanuar 2021 Los Angeles) oli USA tele- ja raadioajakirjanik. Aastatel 1985–2010 juhtis ta CNN-is iga päev eetris olnud intervjuusaadet "Larry King Live". Larry vanemad olid Jennie ja Eddie Zeiger. Nad olid juudid, kes olid Valgevenest emigreerunud New Yorki. Nad pidasid grillibaari. 1932. aastal sündis poeg Irwin, kes suri kuueaastaselt pimesoolepõletikku. Larry teine vend oli Marty. Larry käis kohalikes koolides. Pärast Lafayette'i keskkooli lõpetamist tegi ta lihttöid. 22-aastaselt kolis ta Brooklynist Miamisse, et leida tööd raadios. CNNi elulookirjeldus